Maria Marì
Arápete fenesta.
Famme affacciá a Maria,
ca stóngo 'mmiez'â via
speruto d' 'a vedé.

Nun trovo 'n'ora 'e pace.
'A notte 'a faccio juorno,
sempe pe stá cca attuorno,
speranno 'e ce parlá.

Oje Marí, oje Marí,
quanta suonno ca perdo pe tte.
Famme addurmí
abbracciato nu poco cu tte.
Oje Marí, oje Marí.
Quanta suonno ca perdo pe tte.
Famme addurmí,
oje Marí, oje Marí.

'Mmiez'a 'stu ciardeniello,
ce ride 'a malvarosa.
Nu lietto 'e fronne 'e rosa
aggio fatto pe tte.

Viene che 'a notte è doce,
'o cielo ch'è 'nu manto.
Tu duorme e io te canto
'a nonna a fianco a te.

Oje Marí, oje Marí,
quanta suonno ca perdo pe tte.
Famme addurmí
abbracciato nu poco cu tte.
Oje Marí, oje Marí.
Quanta suonno ca perdo pe tte.
Famme addurmí,
oje Marí, oje Marí.

Pare che giá s'arape
'na sénga 'e fenestella.
Maria cu 'a manella,
nu segno a me mme fa.

Sòna chitarra mia,
Maria s'è scetata.
'Na scicca serenata,
facímmole sentí.

Oje Marí, oje Marí,
quanta suonno ca perdo pe tte.
Famme addurmí
abbracciato nu poco cu tte.
Oje Marí, oje Marí.
Quanta suonno ca perdo pe tte.
Famme addurmí,
oje Marí, oje Marí.

Museca
Napulitano